section_heading: Plavi jahač - Der Blaue Reiter
paragraph_text: O nastanku Plavog Jahača, koji je bio jedan od najvažnijih umjetničkih pokreta u Njemačkoj, je Kandinsky 1930. rekao:'' „Na ime Plavi Jahač smo došli za stolom u vrtu u Sindelsdorfu; obojica smo voljeli plavo, Marc – konje, ja – jahače. Tako je ime nastalo samo po sebi. Čarobna kafa Marie Marc nam je nakon toga još bolje prijala.“ Marc i Kandinsky su imali namjeru izadti godišnji almanah s imenom Der Blaue Reiter u kojem su željeli objaviti priloge o izložbama koje su održane čitave godine, te članke o različitim umjetnicima, ne samo o slikarima već i muzičarima i književnicima. U prvom broju Almanaha, koji je izašao u svibnju 1912., bili su objavljeni prilozi Marca o "Neobuzdanima" Njemačke (Die "Wilden" Deutschlands), David Burliuk je pisao o "Neobuzdanima" Rusije, Nicolai Kubin je u svom prilogu pisao slobodnoj muzici (Die freie Musik). Kandinsky o svojoj ideji za scenografiju, njegov je članak nosio ime "Der gelbe Klang" (Žuti zvuk), muzičar Schöneberg je pisao o muzici u relaciji prema tekstu, osim toga su objavljene reprodukcije dviju njegovih slika koje su na Marca i Kandinskog ostavili dubok dojam jer su u njima prepoznali vlastite slikarske ideje. Prva izložba Plavog Jahača održana je 18. prosinca 1911. u Galeriji Tannhauser. Istovremeno se održavala treća izložba Minhenskog Kruga na katu iznad njih. Na prvoj izložbi Plavog Jahača su izložena djela 14 slikara, pored djela Franza Marca i Wassilla Kandinskog takoder i djela braće Burljuk, Campendonka, Delaunaya, Jean - Bloé Niestlé, Elisabethe Epstein, Augusta Mackea, Gabriele Münter, Henrija Rousseau i Arnolda Schöneberga. Franc Marc je izložio slike Reh im Walde (Srna u šumi) i Die gelbe Kuh (Žuta krava). Gabriele Münter je fotografirala.<ref> mini|Die gelbe Kuh, Žuta krava Nešto kasnije su se i umjetnici von Jawlensky i Marianne von Werefkin pridružili Plavom Jahaču. Druga izložba je bila početkom 1912., s temom "Crno - Bijelo". Izložene su isključivo grafike i crteži, na izložbi je sudjelovao i Paul Klee te slikari iz umjetničke grupe Die Brücke. Franz Marc i Paul Klee, koji su se tek na ovoj izložbi upoznali, njegovali su od tada blisko prijateljstvo. August Macke i Franz Marc su otputovali u Pariz da bi tamo upoznali Roberta Delaunaya koji je sa slikama sudjelovao na izložbi Plavog Jahača. Njegov Orfizam je August Macke u potpunosti preuzeo dok je Franz Marc koristio tek neke stilske fragmente.